2020. gada 17. decembrī Noteikumi Nr. 770

Rīgā (prot. Nr. 84 22. §)

**Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

[20. panta](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 6. un 13. punktu

Izdarīt Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (Latvijas Vēstnesis, 2015, 248. nr.; 2017, 5. nr.; 2018, 162. nr.) šādus grozījumus:

1. Aizstāt 4.2.1. apakšpunktā skaitli "2287" ar skaitli "2427".

2. Aizstāt 4.2.2. apakšpunktā skaitli "11 433" ar skaitli "12 133".

3. Izteikt 7. punktu šādā redakcijā:

"7. Specifiskajam atbalstam pieejamais kopējais attiecināmais finansējums ir 10 859 393 *euro*, tai skaitā Eiropas Sociālā fonda finansējums – 9 230 484 *euro* un valsts budžeta finansējums – 1 628 909 *euro*."

4. Svītrot 9. punktu.

5. Izteikt 16.6. apakšpunktu šādā redakcijā:

"16.6. tehniskās specifikācijas izstrāde mācību dokumentu un mācību materiālu vadības sistēmai, kā arī nepieciešamo datubāzu izstrāde, pilnveidošana un pielāgošana;".

6. Izteikt 18.2.4. apakšpunktu šādā redakcijā:

"18.2.4. izmaksas, kas saistītas ar mācību dalībnieku datubāzes izstrādi un pilnveidošanu un mācību dokumentu un mācību materiālu vadības sistēmas tehniskās specifikācijas izstrādi, – šo noteikumu 16.5. un 16.6. apakšpunktā minēto atbalstāmo darbību īstenošanai;".

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns